1. ***Prípad***

**HLAVNÝ PROBLÉM/ÚVOD**

41 ročný muž žijúci na Filipínach ma vyhľadal kvôli nepríjmenému chronickému krvácaniu z konečníka, trápi ho to už niekoľko rokov (cca 3 roky), ide o chronické hemoroidy. Krvácanie prichádza a odchádza v nepravidelných intervaloch. Hemoroidy sa samozrejme zhoršujú dlhším sedením, ak sedí napríklad dlhšie ako 5 minút, tak začína byť problém.

Užil už niekoľko homeopatických liekov od predchádzajúceho homeopata (natrium muriaticum 30C, hamamelis 30, sulphur 30C, lycopodium 200C), niektoré priniesli čiastočnú dočasnú úľavu, avšak bez trvácnejšieho dlhodobejšieho a hlbšieho efektu.

*Trápia ho aj iné chronické problémy:*

Bolí ho pravé rameno, nervové bolesti. Pohyb zhoršuje.

Má často suchú pokožku, lupiny a občas máva pálivý reflux. Slabosť pravého kolena.

**ANAMNÉZA**

V minulosti mal krvácajúce ďasná, opakované krvácania. V detstve mal tiež časté krvácania z nosa.Vysychanie očí, podstúpil ich laserovú operáciu. Búšenie srdca.

**DETSTVO/ŠTÚDIÁ**

Otec mu zomrel, keď mal iba 3 roky, napriek tomu má však na detstvo pekné spomienky, veľa času trávil so starou mamou, ktorá strávila veľa času jeho výchovou, mama musela veľa pracovať v zahraničí, aby ich uživila. Do svojich 20-tich narodenín žil na Filipínach, potom sa odsťahoval do USA.

Vyštudoval grafický dizajn. Celá rodina je pomerne umelecky založená.

**SÚČASNOSŤ**

V roku 2018 opustili New York, necítili sa tam bezpečne s rodinou kvôli gangom, streľbám na školách a uliciach (oženil sa a má 2 malé detičky). Navyše ho v matka začala v dospelosti dosť obmedzovať a to neznáša. Rozhodli sa s rodinou (s manželkou a deťmi) všetko predať a cestovať po svete (dokopy so 4 kuframi), keďže môže pracovať z domu (pracuje online, je na voľnej nohe - slobodné povolanie ako freelancer, pre americkú technologickú firmu robí momentálne na projekte), je šikovný dizajnér. Stihli nejaké krajiny (veľmi sa im páčilo v Japonsku), ale kovid im to prekazil, žijú teraz na Filipínach.

Jeho manželka je spisovateľka, v manželstve je vo všeobecnosti spokojný a šťastný. S manželkou sa stretli na univerzite v USA, je Filipínka.

**POVAHA, VLASTNOSTI, ZÁUJMY**

Veľmi benevolentný, miluje kontakty so svojimi priateľmi a ľuďmi vo všeobecnosti, baví ho komunikácia (je prvý v bare a posledný odchádza). Vie sa veľmi nadchnúť pre rozličné projekty, nadšenie a “drive” ho v práci dosť definuje.

Dokáže sa na veci pozrieť z rozličných uhlov pohľadu. Ide do hĺbky vecí, skúma, pýta sa, spochybňuje. Úprimne hľadá pravdu a autentickú pravdivosť a chce ju vždy nájsť, ide do podstaty vecí.

Najviac ho vystihuje hĺbavosť, chce vždy “zatiahnuť na hĺbinu”. Ide na hĺbku toho, ako veci fungujú, má rád psychológiu, meditáciu. Má v hlave plno myšlienok a nápadov.

Rád cestuje, hrá šach, má rád umenie a tvorivosť. Chcel by vlastniť vlastnú farmu niekdne na pobreží. Zaujíma ho ochrana prírody a dopad ľudstva na našu planétu a jej osud, environmentálna stopa. Kedysi zvykol občas užívať halicinogénne liečivé huby, mal nejaké vízie.

V spoločnosti a skupine sa cíti byť akceptovaný, ale nikdy nechce byť dlho súčasťou skupiny, chce sa posunúť ďalej.

Dokáže byť ľahko frustrovaný a netrpezlivý. Je zimomravý a citlivý na zmeny počasia.

Cvičí každý deň jogu.

**SNY**

O rozbitom skle a rozpadajúcom sa dome.

1. ***Prípad***

**HLAVNÝ PROBLÉM/ÚVOD**

1. ročný chlapec z Austrálie.

Hlavný problémom je ADHD, narastajúca agresivita a začínajúca bi-polárna porucha. Navyše jeho problematické správanie v škole (neustále vyrušuje a nezvláda školu) začína spôsobovať rodine veľké ťažkosti. Postupne prestáva ovládať svoje emócie a nálady a začína mať pocit úplnej dezintegrácie osobnosti. Bol tiež diagnostikovaný s PTSD (posttraumatická stresová porucha).

Lieky (Intuniv) ho robia nepokojným, hyperaktívnym a nedokáže kvôli nim spať, preto jeho mama hľadá pre neho pomoc v homeopatii. Predpísali mu aj liek Concerta, ale mal na neho katastrofálny efekt, tak museli okamžite prestať s jeho užívaním.

**DETSTVO/ANAMNÉZA**

*Tehotenstvo a pôrod:* bezproblémový, nebol plánovaný a otec dieťaťa už v čase tehotenstva začal užívať drogy.

Do približne 3 rokov bol úplne zdravý. Keď mal 3 roky zažil strašnú rodinnú drámu a traumu. Otec sa pokúsil zastreliť jeho aj jeho mamu. Zachránila ich stará mama. Otec bol na drogách, neskôr po ňom pátrala polícia. Až kým sa nestala táto udalosť, tak to bolo zdravé, šťastné, komunikatívne a usmievavé dieťa. Potom sa všetko zmenilo a začali problémy a on už nikdy nebol ako predtým. Začal byť hysterický, neustále plakal a kričal a opakoval “ocko ide zastreliť mamičku”. Začal byť agresívny, útočil, kopal, udieral do každého, snažil sa utiecť. Bol neovládateľný a pokúsil sa bodnúť iné dieťa a aj učiteľku ostrým predmetom. Kvôli týmto stavom musel byť od svojich 3 do 5.tich rokov intenzívne liečený psychofarmakami (niekoľko rokov bol na lieku Strattera). Neskôr začal mávať aj depresívne stavy a od 5-tich rokov začal užívať lieky na ADHD.

Rodinné pomery neboli veľmi dobré ani po odlúčení od pokrvného otca, nový partner matky bol alkoholik a neustále dieťa ponižoval. V rodine bolo veľa násilia, zneužívania, agresivity, hádok.

Po smrti otca (keď mal 12r.) sa emocionálne uzavrel.

Na začiatku puberty začal fajčiť marihuanu, od 13 alebo 14 rokoch je sexuálne aktívny, veľké problémy v škole, neovládateľný, užíval drogu MDAM (extáza), podpaľoval veci, dal sa do pochybných gangov, bol opakovane zatknutý políciou. Museli sa odsťahovať veľmi ďaleko na vidiek k starým rodičom, pretože sa v meste kde žili dostával do neustálych problémov a potýčiek so zákonom, opakovane vylúčený zo škôl.

V minulosti užíval veľa antibiotík, prekonal veľa respiračných ochorení a mal časté zápaly stredného ucha. Veľké tráviace ťažkosti z mlieka. Nehoda na motorke s otrasom mozgu, bezvedomým, poranením chrbtice.

**POVAHA, VLASTNOSTI, ZÁUJMY, GENERÁLIE**

Má veľký sklon k závislostiam (história užívania drog). Je veľmi citlivý na tému svojho otca, ktorého mal napriek všetkému veľmi rád a želal by si ho opäť stretnúť (zostal s ním v kontakte aj po pokuse o vraždu približne a od svojich 7 rokov a dlho ho navštevoval a vídal pravidelne, otec je teraz už mŕtvy niekoľko rokov).

Má neustále pocit, že musí bojovať, že musí byť pripravený na boj a zaútočiť, necíti sa bezpečne a pod postelou má v noci pripravené “zbrane” na sebaobranu (chodil na karate). Má veľký strach z odmietnutia a opustenia (neprijatie nevlastným otcom). Miluje rýchlosť, slobodu, voľnosť. Je veľmi odvážny a nebojácny, dokáže byť veľmi láskavý, starostlivý, vždy chcel nejako pomáhať bezdomovcom. Vždy mal pocit, že musí byť najsilnejší a najlepší. Drží v sebe veľa hnevu a vážnu traumu z detstva.

Bojí sa pavúkov a výšok.

Chuť na kurčatá, mäso, studené nápoje, neznáša huby.

Jeho mentálny stav sa zlepšuje, ak je sám v slobode na farme, v lese alebo pri mori.

Na vstupnom formulári, ktorý posielam klientom na vyplnenie pred konzultáciou sa prirovnal k žralokovi, pretože ak sa raz nahnevá, tak je už potom úplne šialený a rozzúrený.

Je citlivý na obmedzovanie a kontrolu a cíti sa byť rebelom, hľadačom slobody (“freedom seeker”). Vždy chcel byť starší, ako naozaj bol.